১৯৬৫ সাল থেকে চলে আসা এ দেশের ধর্মীয় সংখ্যালঘু হিন্দু সম্প্রদায়ের একটি সমস্যা হচ্ছে ‘অর্পিত সম্পত্তি আইন’। যা ১৯৬৫ সালে ভারত পাকিস্তান যুদ্ধের সময় তৎকালীন সেনা শাসক আইয়ুব খান কর্তৃক প্রণীত হয়েছিল। ১৯৭১ সালে পাকিস্তানের অধীনতা থেকে মুক্ত হওয়ার পরও এটি ‘পরিত্যক্ত’ ও সবশেষে ‘অর্পিত সম্পত্তি’ নামে পরিচিত ছিল। প্রধানমন্ত্রী শেখ হাসিনা এই আইন বাতিল করেছেন। সরকার অর্পিত সম্পত্তি প্রত্যর্পণ আইন, ২০১১ বাস্তবায়নের চেষ্টা করছে। তবে এটি পূর্ণাঙ্গরূপে বাস্তবায়িত হওয়ার বিষয়টি জটিল আকার ধারণ করেছে।